Pielikums

ZPRAP 28.05.2024. lēmumam Nr.144., Prot Nr.33.

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | VARAM Valsts ilgtspējīgas attīstības plānošanas departamenta Reģionālās attīstības plānošanas nodaļa |
| 2. | **Projekta** **nosaukums latviešu un angļu valodā**, ja projekta valoda būs angļu valoda | Pašvaldību un reģionu speciālistu prasmju paaugstināšana klimatneitrālas ekonomikas un sociālekonomisko seku saistībā ar klimata pārmaiņām mazināšanas jautājumos |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Sadarbībā ar plānošanas reģioniem notiek projekta iesnieguma izstrāde, ko plānots iesniegt priekšizskatīšanai CFLA līdz š.g. 16.februārim |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.8. pasākums “Pašvaldību un reģionu speciālistu prasmju paaugstināšana klimatneitrālas ekonomikas un sociālekonomisko seku saistībā ar klimata pārmaiņām mazināšanas jautājumos”.  Termiņš projekta iesnieguma iesniegšanai ir no 2023.gada 15.novembra līdz 2024.gada 20.martam (priekšizskatīšanā līdz 2024.gada 16.februārim).  Saite informācijai par 6.1.1.8. pasākumu: <https://www.cfla.gov.lv/lv/6-1-1-8> |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | Projekta **mērķis** ir paaugstināt pašvaldību un reģionu speciālistu prasmes, lai nodrošinātu virzību uz klimatneitrālu ekonomiku un mazinātu riskus saistībā ar klimata pārmaiņām visvairāk skartajos reģionos, veicinot sociālekonomisko seku mazināšanu.  Projekta **mērķa** **grupa** ir Kurzemes, Latgales, Vidzemes un Zemgales reģionu un to pašvaldību speciālisti, tai skaitā to pašvaldību kapitālsabiedrību speciālisti, kas pilda pašvaldības deleģētos pārvaldes uzdevumus.  Projektā plānotās **darbības**: īstenotas četras reģionāla mēroga mācību programmas pašvaldību un reģionu speciālistu kvalifikācijas paaugstināšanai vai pārkvalifikācijai. Katrs no projekta sadarbības partneriem – plānošanas reģioniem saskaņā ar reģiona pašvaldību identificētajām vajadzībām klimata jomā ir izvēlējies tēmu, kuras ietvaros tiks veikts pašvaldību prasmju un zināšanu izvērtējums un atbilstoši tā rezultātiem īstenots zināšanu un prasmju celšanas pasākumu kopums, t.sk. iepazīstoties ar labās prakses piemēriem gan Latvijā, gan ārvalstīs. **Plānošanas reģionu izvēlētās tēmas** projekta ietvaros ir sekojošas:   * Zemgales plānošanas reģions: ***Aprites ekonomika un uzņēmējdarbības sekmēšana pašvaldībās klimata mērķu sasniegšanai***; * Vidzemes plānošanas reģions: ***Infrastruktūras un būvniecības risinājumi klimata mērķu sasniegšanā***; * Kurzemes plānošanas reģions: ***Atjaunojamie energoresursi, to pārvaldība un energokopienu veidošana***; * Latgales plānošanas reģions: ***Atjaunojamo energoresursu pielietojums komunālo pakalpojumu nodrošināšanā***.   Papildus sniegtajām teorētiskajām zināšanām projekta ietvaros plānots izstrādāt un pielietot rīkus - metodikas, modeļus, īstenot pilotprojektus, kas sekmēs praktisku iemaņu apguvi un būs noderīgi speciālistiem, kuru kompetencē ir ar klimata jomu saistīti jautājumi, veicot pasākumu plānošanu un ieviešanu (arī lēmumu pieņemšanu par tiem), t.sk. sagatavojot projektu pieteikumus, īstenojot pašvaldības īpašuma apsaimniekošanas pasākumus, organizējot iedzīvotājiem nepieciešamos pakalpojumus u.c.  VARAM kompetencē būs nodrošināt zināšanu un prasmju celšanas pasākumus plānošanas reģionu identificēto tēmu horizontālajos jautājumos, kā arī projekta laikā gūto zināšanu pārnesi gan starp projekta sadarbības partneriem, gan tām pašvaldībām, kas nav ietvertas projekta mērķa grupā, organizējot regulāras sanāksmes un nacionāla mēroga pasākumus. Projekta darbību īstenošanas laikā tiks sekmēta projektā iesaistīto partneru savstarpējā saikne un līdzdalība projekta darbību ieviešanā. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | Projekta **sasniedzamie rezultāti** ir:   * īstenotas četras reģionāla mēroga mācību programmas pašvaldību un reģionu speciālistu kvalifikācijas paaugstināšanai vai pārkvalifikācijai – ar programmu saprotot pasākumu kopumu (darba grupas, semināri, kampaņas, konferences, pieredzes apmaiņas vai citi pasākumi); * vismaz 190 pašvaldību un reģionu speciālisti ar pilnveidotām zināšanām un prasmēm klimatneitrālas ekonomikas un ar klimata pārmaiņām saistīto sociālekonomisko seku mazināšanas jautājumos |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām un tml.), t.sk., **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu** | Pašvaldībām un plānošanas reģioniem ir būtiska loma pielāgošanās klimata pārmaiņām nodrošināšanā un SEG ierobežošanā. Vienlaikus pašvaldībām ir daudz iespēju veicināt nacionālo klimata mērķu sasniegšanu, tomēr tām ir nepieciešamas zināšanas un izpratne par rīcībām un pasākumiem.  Pašvaldību likuma 4.panta 1.daļā ir noteiktas pašvaldības autonomās funkcijas, kur tostarp pašvaldībām ir noteikts uzdevums veicināt klimata pārmaiņu ierobežošanu un pielāgošanos tām.  Vienlaikus Klimata likumprojektā, kas šobrīd atrodas saskaņošanas stadijā, noteikta plānošanas reģionu un pašvaldību atbildība klimata politikas plānošanā un īstenošanā.  Projekta īstenošanas rezultātā tiks paplašinātas pašvaldību un plānošanas reģionu darbinieku zināšanas par klimata pārmaiņu mazināšanu un pielāgošanos tām, kas nodrošinās klimata politikas integrēšanu un īstenošanu plānošanas reģionu un pašvaldību teritorijas attīstības plānošanas dokumentu ietvaros. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Pašvaldību un plānošanas reģionu speciālistu kvalifikācijas paaugstināšana klimata jomā un izpratnes stiprināšana sekmē virzību uz “zaļā kursa” mērķu sasniegšanu gan valsts un pašvaldību, gan kopienu līmenī. Kompetenti un sagatavoti pašvaldību speciālisti ir būtisks klimata politikas, kas ir kopējs valsts un ES mērķis, ieviešanas virzītājs. Vienlaikus projekta ietvaros gūtās zināšanas un pieredze radīs izpratni par nepieciešamajām izmaiņām esošajā likumdošanā, kas reglamentē institūciju atbildību un iespējas attiecībā gan uz “zaļo mērķu” ieviešanu, gan attīstības plānošanu kopumā, tādējādi sniedzot atbalstu pašvaldībām. Tāpat VARAM ieviešot jau esošos pašvaldību atbalsta pasākumus, gan plānojot nākamā plānošanas perioda atbalsta pasākumus, būtiski ņemt vērā projekta laikā gūtās zināšanas un priekšlikumus, pēc iespējas tos ievērtējot VARAM un citu atbildīgo institūciju pārziņā esošo atbalsta pasākumu īstenošanas nosacījumos.  Arī kopumā projekta īstenošanas laikā gūtā pieredze būs noderīga VARAM turpmākajā darbā:   * ieviešot reģionālo politiku sasaistē ar klimata politikas mērķiem; * sniedzot metodisku atbalstu plānošanas reģionu un pašvaldību speciālistiem attīstības plānošanas dokumentu izstrādē/aktualizācijā un projektu ieviešanā; * veicot plānošanas reģionu darbības uzraudzību; * īstenojot pasākumus plānošanas reģionu un pašvaldību speciālistu zināšanu un prasmju stiprināšanai. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Projekts tiks īstenots kā turpinājums Klimata un enerģētikas ministrijas izstrādātajam e-mācību kursam “Klimata pārmaiņu mazināšana un pielāgošanās tām”[[1]](#footnote-1), kas sagatavots Norvēģijas finanšu instrumenta 2014. – 2021. gada perioda programmas “Klimata pārmaiņu mazināšana, pielāgošanās tām un vide” iepriekš noteiktā projekta Nr.LV-CLIMATE-0001 “Klimata pārmaiņu politikas integrācija nozaru un reģionālajā politikā” ietvaros, sniedzot pašvaldību un plānošanas reģionu speciālistiem mērķētākas un padziļinātākas zināšanas noteiktās tēmās.  Vienlaikus, tā kā projekts vērsts uz speciālistu prasmju celšanu, tas papildina divus citus VARAM šobrīd īstenošanā esošos projektus: Atveseļošanas fonda projektu Nr. 3.1.1.2.i.0/1/22/I/VARAM/001 “Pašvaldību kapacitātes stiprināšana to darbības efektivitātes un kvalitātes uzlabošanai”[[2]](#footnote-2) un  ERAF projektu Nr. 5.1.1.2/1/23/I/001 “Pašvaldību un plānošanas reģionu kapacitātes uzlabošana”[[3]](#footnote-3).Projektu demarkācija tiek nodrošināta, diferencējot projekta atbalstāmo darbību un rezultātu saturu.  Jāpiemin, ka vairākos plānošanas reģionos jau īstenoti vai norit sadarbības projekti pašvaldību energopārvaldības sistēmu pilnveidošanai un plānošanas dokumentu izstrādei, kā arī klimatneitralitātes/ pielāgošanās klimata pārmaiņām temati ir tikuši un tiek ietverti virknē plānošanas reģionu īstenoto projektu ietvaros. Šis projekts papildinās citus uzsāktos/īstenotos projektus. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | VARAM kā projekta iesniedzējs un īstenotājs, pildot Ministru kabineta 2022. gada 14. jūlija noteikumos Nr. 434 “Vides aizsardzības un reģionālās attīstības ministrijas nolikums” noteikto funkciju attiecībā uz reģionālā attīstības politikas izstrādi un īstenošanas koordināciju, kā arī attiecībā uz teritorijas attīstības plānošanu, veiks projekta ieviešanas uzraudzību un vienlaikus īstenos atsevišķas projekta aktivitātes, kas būs vērstas uz nacionāla mēroga pasākumu īstenošanu un projekta laikā iegūto zināšanu un prasmju pārnesi reģionu vidū.  Plānots, ka projekta ietvaros VARAM Valsts ilgtspējīgas attīstības plānošanas departamenta Reģionālās attīstības plānošanas nodaļā uz projekta īstenošanas laiku tiks izveidota jauna amata vienība ar prasību par pieredzi darbā ar klimata jautājumiem – attiecīgais speciālists būs atbildīgs par projekta darbību uzraudzību un sekmīgu ieviešanu, vienlaikus sniedzot konsultācijas un atbalstu projekta sadarbības partneriem.  Projekta iesniedzējam ir nepieciešamie administratīvie resursi, lai īstenotu šo projektu. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | Projekta iesniedzējs un īstenotājs (vadošais partneris) ir Vides aizsardzības un reģionālās attīstības ministrija kā par reģionālo politiku atbildīgā nozares ministrija.  Atbalstāmo darbību īstenošanā kā sadarbības partneri tiks piesaistīti Kurzemes, Latgales, Vidzemes un Zemgales plānošanas reģioni.  Indikatīvi trīs mēnešu laikā pēc tam, kad tiks noslēgta VARAM un CFLA vienošanās par projekta īstenošanu, VARAM noslēgs sadarbības līgumus ar projekta sadarbības partneriem, tai skaitā nosakot plānošanas reģionu atbildību, īstenojamās aktivitātes un uzraudzības nosacījumus, maksājumu pieprasījumu, rezultātu sasniegšanas pamatojošo dokumentu un iepirkumu plāna iesniegšanas kārtību.[[4]](#footnote-4) |
| 12. | **Finansējuma avots** (fonds) | Taisnīgas pārkārtošanās fonds |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | **1 684 987 EUR,** t.sk.   * tiešās izmaksas (projekta darbību īstenošanai): 1 369 908 EUR; * projekta vadības izmaksas: 273 982 EUR; * netiešās izmaksas: 41 097 EUR.   Saskaņā ar projekta ietvaros plānotajām darbībām un pasākuma īstenošanas nosacījumiem, projekta iesniedzējam un sadarbības partneriem projekta ietvaros pieejamais finansējums sastāda (indikatīvi):   * VARAM: 606 595 EUR, t.sk. * tiešās izmaksas (projekta darbību īstenošanai): 493 167 EUR; * projekta vadības izmaksas: 98 633 EUR; * netiešās izmaksas: 14 795 EUR. * katram plānošanas reģionam: 269 598 EUR, t.sk. * tiešās izmaksas (projekta darbību īstenošanai): 219 185 EUR; * projekta vadības izmaksas: 43 837 EUR; * netiešās izmaksas: 6 576 EUR. |
| **Projekta idejas iesniedzēja budžeta daļas kopsumma projektā** (EUR), no tā: | **1 684 987** |
| Programmas līdzfinansējuma daļa (EUR) | 1 432 238 |
| Pašu līdzfinansējuma daļa (EUR) | 252 749 |
| **No pašu līdzfinansējuma daļas nepieciešamais valsts budžeta līdzfinansējums** (EUR) | **252 749** |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 1 684 987  Projekta izdevumus finansēs no 74.resora “Gadskārtēja valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un valsts budžeta ilgtermiņa saistībās paredzētajiem līdzekļiem |
| 14. | Indikatīvais projekta **īstenošanas laiks** (no - līdz) | Projekts tiks īstenots indikatīvi no 2024.gada 3.ceturkņa līdz 2027.gada 31.decembrim (atbilstoši Ministru kabineta 2023.gada 17.oktobra noteikumu Nr.594 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.8. pasākuma “Pašvaldību un reģionu speciālistu prasmju paaugstināšana klimatneitrālas ekonomikas un sociālekonomisko seku saistībā ar klimata pārmaiņām mazināšanas jautājumos” īstenošanas noteikumi” 8.punktā norādītam pasākumu īsteno līdz 2029.gada 31.decembrim, vienlaikus saskaņā ar pašreizējo projekta aktivitāšu laika grafiku projekta īstenošana plānota līdz 2027.gada beigām)[[5]](#footnote-5) |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu ilgtspēja tiks nodrošināta esošo resursu ietvaros vai tiks izvērtēta iespēja piesaistīt ārvalstu finanšu instrumentu atbalstu |
| 16. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | *(aizpilda tikai plānošanas reģioni)* |

ZPR izpilddirektors V. VEIPS

1. E-mācību kurss sniedz iespējas paplašināt pašvaldību un plānošanas reģionu darbinieku zināšanas par klimata pārmaiņu mazināšanu un pielāgošanos tām, kā arī paaugstina kapacitāti klimata politikas integrēšanai reģionālajos un pašvaldību teritorijas attīstības plānošanas dokumentos. Mācību kursa saturu 2022. gadā Klimata un enerģētikas ministrija izstrādāja sadarbībā ar SIA “Estonian, Latvian & Lithuanian Environment”. E-mācību kursa apjoms ir 11 akadēmiskās stundas e-vidē. Kursa saturā ir iekļautas tēmas par klimatu un klimata pārmaiņām, par klimata politiku un tās īstenošanas instrumentiem, kā arī par klimata politikas ieviešanu reģionālā un vietējā līmenī, ietverot labās prakses piemērus un zināšanu pašpārbaudes uzdevumus [↑](#footnote-ref-1)
2. Projekta **mērķis**: celt pašvaldību kapacitāti to darbības efektivitātes un kvalitātes uzlabošanai administratīvi teritoriālās reformas kontekstā, lai tās spētu nodrošināt tām likumos noteikto autonomo funkciju izpildi salīdzināmā kvalitātē un pieejamībā, kā arī spētu sniegt iedzīvotājiem kvalitatīvus pakalpojumus par samērīgām izmaksām atbilstoši aktuālajām demogrāfiskajām tendencēm; **projekta kopējais finansējums**: 3 025 000 EUR; projekta **plānotie rezultāti**: (1) novērtējumu veikšana – īstenoti divi novērtējumi; (2) konferenču organizēšana – organizētas divas konferences; (3) kapacitāti stiprinošie pasākumi – īstenoti plānošanas reģionu organizēti pasākumi: pasākumu ietvaros nodrošinātas mācības vismaz 1300 personām pašvaldībās un plānošanas reģionos, katrā plānošanas reģionā nodrošinātas apmācības vismaz 260 personām; katram reģionam iespējami pasākumi par tematiski specifisku jautājumu kopumu, piemēram, mobilitātes, uzņēmējdarbības, sociālajiem u.c. jautājumiem. [↑](#footnote-ref-2)
3. Projekta **mērķis**: uzlabot plānošanas reģionu un pašvaldību administratīvo kapacitāti teritoriālās attīstības plānošanas un īstenošanas jautājumos, sekmējot kvalitatīvu projektu pieteikumu sagatavošanu ES strukturālo un investīciju fondu atbalsta piesaistei teritoriju attīstībai; projekta **kopējais finansējums**: 443 877 EUR; projekta **plānotie rezultāti**: (1) apmācīti speciālisti vismaz 29 pašvaldībās un vismaz 3 plānošanas reģionos; (2) organizēti vismaz 5 kapacitāti stiprinošie pasākumi; (3) organizēts vismaz viens konsultatīva rakstura pasākumu skaits par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem; (4) izstrādāta vai pilnveidota stratēģija, izglītības programma, vadlīnijas, metodiskie / mācību līdzekļi (tai skaitā digitālo) – vismaz viens, kuros integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ, kā arī pamattiesību jautājumi, tostarp par tiesiskajiem un praktiskajiem aspektiem. [↑](#footnote-ref-3)
4. Saskaņā ar normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā [↑](#footnote-ref-4)
5. Atbilstoši Ministru kabineta 2023.gada 17.oktobra noteikumu Nr.594 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.8. pasākuma “Pašvaldību un reģionu speciālistu prasmju paaugstināšana klimatneitrālas ekonomikas un sociālekonomisko seku saistībā ar klimata pārmaiņām mazināšanas jautājumos” īstenošanas noteikumi” 12.punktā norādītam pēc pozitīva Eiropas Komisijas lēmuma par vidusposma pārskatu, no 2026.gada 1.janvāra pieejamais finansējums var tikt palielināts līdz plānotajam finansējuma apmēram – 1 803 436 *euro*, tad ar grozījumiem tiks veiktas izmaiņas projektā. Atbilstoši vadošās iestādes skaidrojumiem 2014-2020 periodā, izmantojot elastības finansējumu jau esošos projektos, ir jānodrošina, ka netiek mainīts projekta mērķis un par papildu finansējumu tiek veiktas tikai tādas darbības, kas: 1) palielina jau veikto darbību apjomu (piemēram, papildus apmācības/ pasākumi/ konferences); 2) atbilst MK noteikumos par SAM/pasākuma īstenošanu noteiktajām atbalstāmajām darbībām, izmaksu pozīcijām, to ierobežojumiem. [↑](#footnote-ref-5)